Иугъащ1э адыгэ лъэпкъым!

Сэ сыхуейт адыгэу дунеишхуэм 
Тетыр псори зэуэ зэхуэсыну, 
ЗэурыIуэныгъэм и ныпышхуэм 
ЩIэту псори я хэкужь исыну. 
Гъатхэ псыIэрышэу дыкъежьэнщи 
Гъэмахуэку и псыхъуэу зыдужьынщ, 
Нэпс щIэкIар къарууэ хышхуэ хъунщи 
Лъпкъ зыкъутыныгъэр абрэмывэу жынщ. 
Уэрэ сэрэ нобэ къедмыгъажьэм, 
Дэ ди Iуэху пщэдей хэт нигъэсын? 
Сэ абы нэхъ япэ слъагъукъым гъащIэм, 
Абы хэлъкъым узэгупсысын. 
Уегупсысми, хэт адыгэ хабзэм, 
Ди нэмысым щэнкIэ къытекIуэн? 
Зэхэтлъхьэнщи лIыгъэ, ди гур къабзэу 
Мы Iуэхугъэм иджыпсту деувалIэнщ.

©Алий Кунашев.